Ek het die boek gisteraand (op Halloween) slegs tot bl. 219 gelees (Hoofstuk 32), toe gekyk wat aan die einde gebeur, en spits my toe op die lotgevalle van drie aspekte:1. Die uiteinde van die Nekrotroop2. Die boekie wat Trey ontvang het3. Die lot van CharlesEk het dus oor 'n honderd bladsye oorgeslaan. Hoekom?Want:'n Mens moet baie versigtig wees met 'n opvolgreeks. Ons het in Changeling #1 slegs een kollig (of, verhaalperspektief): die een op Trey. Die weerwolf. Die ster op die voorblad. Die e
Ek het die boek gisteraand (op Halloween) slegs tot bl. 219 gelees (Hoofstuk 32), toe gekyk wat aan die einde gebeur, en spits my toe op die lotgevalle van drie aspekte:1. Die uiteinde van die Nekrotroop2. Die boekie wat Trey ontvang het3. Die lot van CharlesEk het dus oor 'n honderd bladsye oorgeslaan. Hoekom?Want:'n Mens moet baie versigtig wees met 'n opvolgreeks. Ons het in Changeling #1 slegs een kollig (of, verhaalperspektief): die een op Trey. Die weerwolf. Die ster op die voorblad. Die eintlike rede waarom ek die boek uitgeneem het. Die klem verskuif van weerwolfwees na towermag in die opvolgboek. In Changeling #2 is daar skielik drie kolligte: een op Trey, een op die Netherworld en een op 'n kollega wat deur 'n Nekrotroop bedreig word. Om die waarheid te sê kan die laasgenoemde twee kolligte (en intriges) weggelaat word. Dit sou nie die verhaal verongeluk het nie.Met reekse het jy twee keuses: of die hoofkarakter ontwikkel verder (met 'n konstante opwaartse kurwe), of die verhaal begin opnuut met 'n nuwe intrige maar presies dieselfde karakter met presies dieselfde gewoontes (just another day at the office, amper soos by speurromans). In hierdie geval het ons 'n kontinuum (voortsetting), en daarom verwag ons dus die karakter sal verder ontwikkel.'n Gevaar in so 'n reeks is juis die ontwikkelingsgang en karakterisering van Trey wat vertraag word. Onthou, in Changeling #1 leer ons Trey ken. Hy word skielik opgeneem in 'n wêreld met eindelose moontlikhede, eindelose geld, maar ook eindelose gevare. Hy ontdek hy is 'n weerwolf. Daarmee moet hy vrede maak. Hy moet opleiding kry om te veg (met sy eie brute en fisieke krag). Dit is veeleisend. Dit soos jou eerste werksdag by 'n firma: alles is vreemd, alles is nuut, alles is opwindend, maar daar heers 'n optimistiese gees. En ons, die lesers, ervaar elke oomblik saam met hom. In Changeling #2 is jy nou al vyf maande lank by dieselfde plek, jy bou maar net op jou vaardighede wat jy reeds ken. Dis soos 'n ou hond wat nuwe truuks moet leer. Die towerkuns, telepatie, skietkuns wat Trey binne een dag of twee moet baasraak is bietjie te stadig of te vinnig. Die vraag is ook of ek die towerkuns met 'n weerwolf wil vereenselwig. Ek hou van die weerwolf soos hy is. Towerkuns is teen sy weerwolfaard. Teen sy grein. Ek besef hy moet homself kan beskerm teen die towenaars en Caliban daarbuite, maar waarom dan nie alles leer nie? Ek kan dus verstaan hoekom hy (met reg) teen die einde van Changeling #2 en volgens die agterbladteks van in Changeling #3 (Blood wolf) gatvol is vir vampiere, towenaars en demone.Maar seker die grootste demper op die verhaal is Lucien wat in 'n koma lê. Dit is uiters neerdrukkend en 'n swaard wat bo almal se koppe hang. Pleks dat hierdie stuk tot die spanning bydra, plaas dit almal in 'n droewige stemming. Selfs op Trey se 15de verjaarsdagpartytjie. Almal se toekoms hang natuurlik van die vampier af, ja, maar... Ek wil ook ontwikkeling in Trey se geestestoestand sien. 'n Bietjie meer outonomiteit. Meer verantwoordelikheid. 'n Soort opbouende stokperdjie of gewoonte. Ek weet steeds nie wat sy gunstelingkleur is nie. Ek wil nie hê hy moet net elke dag met die hysbak die gebou besoek, 'n bietjie winkel toe gaan en eintlik net rondhang vir kwaadgeld nie. Hy is 'n weerwolf, hy hoef geen mens te vrees nie. Hy kan kom en gaan soos hy wil en veel meer gedoen kry as enige doodnormale mens. Dan weer, op daardie ouderdom is die mens seker nog in die leerfase en seker afhanklik van gesag vir leiding. Of dalk nie.Dus, ek sal op die uitkyk wees vir Blood wolf.
ya-vampires, ya-shifters, ya-urban-fantasy, ya-witches
Dark MoonGoodreads rating: 4.02 (547 ratings)
[url=http://www.goodreads.com/book/show/11076023-dark-moon?utm_medium=api&utm_source=blog_book]Dark Moon by Steve Feasey[/url]